شەفەق نیوز/ تەندروسی پاریزگای کەربەلا، ئمڕووشەممە، توومارکردن  ٢٠٧ تۊشهاتن وە تاسیان لەوەر خوەڵوتوزەگە راگەیان.
عودەی سەلامی قسەکەر فەرمانگەی تەندروسی کەربەلا، ئەرا میدیایل راگەیانن وت: تەندروسی کەربەلا ٢٠٧ تاسیان لەوەر خوەڵوتوزەگە توومار کرد.
سەلامی وتیش: پەنج خەسەخانە لە پارێزگاگە،  ئەو تۊشهاتنەیل تاسیانە لەوەر خوەڵوتوزەگە وەرگردن.
هەرلیوا،  فەرمانگەی تەندروسی پاریزگای نەجەف، ئەوەیش توومارکردن ١٥٠ تاسیان لەوە خوەڵوتوزەگە راگەیان.
نۊسینگەی راگەیانن فەرمانگەگە لەبەیاننامەیگ وت: خەسەخانەیل پارێزگاگە ١٥٠ تۊشهاتن تاسیان لەوەر خوەڵوتوزەگە وەرگردن.
